શહેરમાં શ્રાવણ વદ સાતમના દિવસથી મેઘરાજાના ભાતીગળ મેળાનો પ્રારંભ થયો હતો. દશમ સુધીના ચાર દિવસ સુધી ચાલેલા મેળામાં રાજયભરમાંથી લાખો શ્રધ્ધાળુઓ ઉમટી પડયાં હતાં. મેળામાં ખાણીપીણી સહિતના 100થી વધારે સ્ટોલ નાંખવામાં આવ્યાં હતાં. મેળામાં આવેલાં શ્રધ્ધાળુઓએ નાસ્તો કર્યા બાદ કાગળની ડીશો, પડીયા, પાણીના પાઉચ સહિતનો કચરો કચરાપેટીમાં નાંખવાને બદલે ગમે ત્યાં નાંખી દીધો હોવાથી ગુરૂવારે સવારે મેળાના સ્થળે ઠેર ઠેર કચરો પડેલો જોવા મળ્યો હતો.